Persatuan Perpustakaan Jepun

Persatuan Perpustakaan Jepun (PPJ) () ialah sebuah pertubuhan profesional bagi pustakawan di Jepun. Ia ditubuhkan bertujuan untuk mempromosi perpustakaan dan pendidikan pustakawan di seluruh Jepun. Ia juga merupakan anggota bagi Persekutuan Antarabangsa Persatuan Perpustakaan.

Sejarah 
PPJ ditubuhkan pada tahun 1892 sebagai Nihon Bunko Kyōkai. Mereka menukar nama kepada Nihon Toshokan Kyōkai pada 1907. Pertubuhan ini diasaskan oleh Tanaka Inagi, selepas penubuhan Persatuan Perpustakaan Amerika Syarikat pada 1876 dan Persatuan Perpustakaan United Kingdom pada 1877. Persidangan Perpustakaan Seluruh Jepun tahunan pertama telah dianjurkan pada 1906, dan PPJ telah mula menerbitkan majalah Toshokan () setahun kemudian pada 1907. PPJ menjadi anggota Persekutuan Antarabangsa Persatuan Perpustakaan pada 1929. PPJ menjadi Persatuan Diperbadankan pada 1930, dan mula membuat jalinan rapat dengan Kementerian Pendidikan Jepun.

Semasa Jepun berada di bawah pendudukan bersekutu selepas Perang Dunia Kedua, sebuah undang-undang telah diluluskan bagi menjadikan perpustakaan-perpustakaan Jepun beroperasi sama seperti milik Amerika Syarikat dengan menjadikan mereka bebas digunakan dan didanai oleh pembayar cukai. PPJ ditubuhkan dan mengimplementasikan sistem Pengelasan Perpuluhan Jepun, Peraturan Pengkatalogan Jepun, dan tajuk subjek asas. Mereka juga mengeluarkan deklarasi terhadap kebebasan intelektual pada 1954.

Struktur 
PPJ mempunyai enam bahagian yang menawarkan pelbagai jenis perpustakaan, termasuklah sekolah, awam, khas dan akademik. Terdapat juga sebuah bahagian untuk pendidikan kepustakaan. PPJ mempunyai 29 jawatankuasa yang menyentuh topik-topik seperti kebebasan intelektual, perkhidmatan untuk golongan kurang upaya dan hak cipta. 

Ahli-ahli perpustakaan memilih ahli majlis yang akan menjadi badan pembuat keputusan terhadap pertubuhan ini. Lembaga Ahli Majlis akan memilih Lembaga Pengarah, yang mengurus pertubuhan ini. Pengerusi Lembaga Pengarah pula merupakan jurucakap rasmi PPJ.

Kegiatan

Persidangan 
Persidangan Perpustakaan Seluruh Jepun dianjurkan secara tahunan pada bulan Oktober. Ia dianjurkan di pelbagai bandar setiap tahun. Banyak simposium dan syarahan juga dianjurkan sepanjang tahun.

Anugerah 
PPJ telah memberikan Anugerah Seni Bina Perpustakaan (Library Architecture Award) secara tahunan sejak 1985, dan diberikan kepada bangunan perpustkaan yang cemerlang dari reka bentuk dan perkhidmatan perpustakaan paling efisien.

Lihat juga 

 Library Wars (filem)
Senarai persatuan perpustakaan
Perpustakaan Diet Kebangsaan
 Perpustakaan digital

Rujukan

Pautan luar 

 Laman sesawang rasmi

Perpustakaan